**Thirrja nga data 28.04.2025 deri në datën 05.05.2025**

**TERMAT E REFERENCES  
  
PËR**

**FASCILITATOR PËR OFRIMIN E SESIONIT INFORMUES PËR KËSHILLIN E NXËNËSVE NË SHKOLLAT FILLORE ME TEMËN ‘’DIVERSITETI DHE PËRFSHIRJA ‘’**

|  |  |
| --- | --- |
| **Organizata** | **OJQ “NEVO KONCEPTI|** |
| **Objektiva** | **Zhvillimi dhe ofrimi i sesioni informues për këshillin e nxënësve në shkollat fillore mbi temën ‘’Diversiteti dhe Përfshirja’’** |

OJQ “Nevo Koncepti” është organizatë joqeveritare e themeluar më 26 Nëntor 2014. Në themelimin e OJQ “Nevo Koncepti” kanë marrë pjesë intelektualë të komunitetit Romë të cilët për shumë vite janë angazhuar në forma të ndryshme dhe kanë kontribuar në fuqizimin dhe avancimin e pozitës së komunitetit Rom në pjesë të ndryshme të Kosovës sikurse në Prizren, Gjakovë, Ferizaj, Pejë, Rahovec, Fushë Kosovë, Suharekë etj.

OJQ “Nevo Koncepti” bashkëpunon me fëmije, të rinjë dhe familje të komuniteteve Romë, Ashkali dhe Egjiptian, me institucionet publike qendrore dhe lokale, organizata të shumta vendore dhe ndërkombëtare, media dhe palë tjera me interes.

OJQ Nevo Koncepti nga viti 2022 të muajit Qershor ka filluar të zbatojë projektin “Qeverisja e të Drejtave të Fëmijëve” në Komunën e Prizrenit, asambleja përbëhet nga 45 antarë të cilët përfaqësohen nga 13 shkollat e mesme të ulëta të komunës së Prizrenit. Në Asamblenë Komunale të Fëmijëve janë të përfshirë komunitetet Rom, Shqiptar,Turk, Boshnjak, Ashkali dhe Egjiptian, gjithashtu në Asamblenë Komunale të Fëmijëve përfaqësohen edhe fëmijët me aftësi të kufizuara të cilët marrin pjesë në aktivitete të ndryshme të cilat organizohen nga antarët e Asamblesë Komunale të Fëmijëve.

Aktualisht OJQ “Nevo Koncepti” është duke zbatuar 5 projekte në fusha të ndryshme të cilat synim themelor kanë fuqizimin dhe përmirësimin e pozitës së komunitetit Romë, Ashkali dhe Egjiptian.

1. **INFORMATA TË PËRGJITHSHMË RRETH PROJEKTIT**

”Qeverisja e të Drejtave të Fëmijëve” është projekt i implementuar nga Nevo Koncepti në partneritet me Save the Children Kosova/o dhe financuar nga Agjencia Suedeze për Bashkëpunim Ndërkombëtar (Sida). Qëllimi i projektit është avokimi për të drejtat e fëmijëve dhe ngritja e pjesmarrjes së fëmijëve në vendimmarrje në nivel lokal gjatë hartimit të politikave dhe gjatë organizimit të ngjarjeve nga komuna e Prizrenit nëpërmjet krijimit të Asamblesë Komunale të Fëmijëve ne nivel të komunës nga 13 shkollat fillore të mesme të ulta të komunës së Prizrenit.

*Asambleja Komunale e Fëmijëve të Prizrenit është krijuar në vitin 2017 dhe përbëhet nga 43 Asamblesitë të cilët përfaqësohen nga 13 shkollat. Asambleja ka për qëllim avokimin dhe mbrojtjën e të Drejtat të Fëmijëve.*

1. **OBJEKTIVA**

Nxënësit do të kuptojnë konceptin e diversitetit dhe rëndësinë e përfshirjes, duke reflektuar mbi dallimet kulturore, sociale dhe individuale dhe duke vlerësuar se si këto dallime pasurojnë shoqërinë, të zhvillojnë aftësi për të krijuar një ambient respektues dhe të sigurtë për të gjithë, duke promovuar tolerancën dhe bashkëpunimin mes individëve me dallime të ndryshme. Nxënësit duhet të identifikojnë mënyra praktike për të përfshirë dhe mbështetur bashkëmoshatarët që mund të ndihen të përjashtuar për shkak të diversiteteve të ndryshme dhe do të anazhohen për të krijuar një atmosferë pozitive dhe mbështetëse në shkollë.

Nevo Koncepti kërkon një individë (Fascilitator) për të ofruar dhe zhvilluar sesionin informues për nxënësit e shkollave fillore (këshillin e nxënësve) mbi temën Diversiteti dhe Përfshirja.

**3. Kualifikimi i kandidatit/ës**

Fascilitatori/ja duhet të ketë aftësitë dhe njohurinë të nevojshme vijuese:

* Diplomë pasuniversitare (preferohet niveli Master) në shkencat shoqërore;
* 5-7 vjet përvojë pune si fascilitator/e, duke përfshirë hartimin moduleve të trajnimit dhe ofrimin e programeve.
* Shkathtësi të mira komunikimi, organizative, të punës interaktive dhe qasje mësimore adaptive dhe dinamike për të siguruar që të mësuarit përshtatet nevojave të pjesëmarrësve
* Njohuri dhe shkathtësi për të komunikuar dhe punuar me fëmijë dhe të rinj
* Kreativ, i/e hapur, motivues dhe që pranon sugjerimet;
* Respekton afatet kohore
* Të jetë fleksibil për tu përshtatur me orarin e nxënësve.
* Të punojë në përputhje me politikat e Nevo Konceptit sa i përket respektimit të të drejtave të fëmijëve.
* Të ketë ekspertizë mbi temën e lartëcekur (kandidatët preferohet të kenë qertifikime mbi temën)
* Udhëheqë sesionin me profesionalizëm, sqarojë dhe shtjellojë tematikën dhe termet përkatëse në pajtim me 9 rregullat për pjesëmarrje të sigurt dhe kuptimplotë të fëmijëve: <https://resourcecentre.savethechildren.net/document/nine-basic-requirements-meaningful-and-ethical-childrens-participation/>

**Të punojë në përputhje me politikat e Nevo Konceptit, sa i përket Politikës për mbrojtjen e fëmijëve mbi respektimin e të drejtave të fëmijëve.**

**4. AFATI KOHOR**

Puna duhet të filloj me 6 Maj deri me 31 Maj 2025. Raporti duhet dorëzuar në gjuhën shqipe në përfundim të punës.

|  |  |  |  |  |
| --- | --- | --- | --- | --- |
| **Numri i rezultatit** | **Tituli i rezultatit** | **Përshkrimi** | **Ditët e punës** | **Data e rezultatit** |
| 1 | Përgatitja e programit të sesionit | Zhvillimi / adaptimi i programit të sesionit, përfshirë matrialet e sesionit, si dhe të formojë vlerësimin Pre Post Test për Diversitetin dhe Përfshirjen. | 2 | Maj 2025 |
| 2 | Ofrimi i programit të sesionit për nxënësit e shkollave fillore të mesme të ulëta (këshillin e nxënësve) | Ofrimi i sesionit informues në 7 SHFMU të komunës së Prizrenit dhe 3 SHFMU të komunës së Suharekës, për një grup të pjesëmarrësve | 10 | Maj 2025 |
| 3 | Dorëzimi i raportit përfundimtar mbi angazhimin | Hartimit i raportit përfundimtar mbi angazhimin në sesionin informues Diversiteti dhe Përfshirja. | 1 | Maj 2025 |
|  | **Gjithsej:** | | **13** |  |

**5. REZULTATET E PRITSHME**

* Përmirësimi i ndërgjegjësimit, nxënësit do të kenë një kuptim më të thellë për diversitetin dhe përfshirjen, duke i njohur dhe respektuar dallimet mes tyre dhe të tjerët.
* Angazhimi aktiv, nxënësit do të marrin pjesë në diskutime dhe aktivitete që ndihmojnë në zhvillimin e empatisë dhe tolerancës.
* Përmirësimi i klimës shkollore, nxënësit do të kontribuojnë në krijmin e një mjedisi shkollor më të hapur dhe të përfshirë, duke respektuar diversitetin.
* Zhvillimi I aftësive sociale, nxënësit do të përvetësojnë aftësi për të bashkëpunuar dhe për të mbështetur njëri- tjetrin, veçanarishtë ata që mund të përjetojnë ndjenja përjashtimi.
* Angazhimi për veprime pozitve, nxënësit do të angazhohen për të krijuar një shkollë ku të gjithë ndihen të sigurt dhe të respektuar, duke përdorur mësimet e nxjerra nga sesioni.

**PROCEDURA E APLIKIMT**Të gjithë të interesuarit duhet t’i dërgojnë këto dokumente:

a) CV.

b) Metodologjia e propozuar e mbajtjës së sesionit informues.

c) Dy (2) referencë.

d) Dokument i cili dëshmon që aplikuesi/ja nuk është nën hetime.

e) Oferten Financiare Bruto

Aplikimi duhet të dërgohet **jo më larg se data 05.05.2025** në [prokurimi@nevokoncepti.org](mailto:prokurimi@nevokoncepti.org).